Anna Bragadóttir , framkvæmdastjóri netverslunarinnar Kósýprjóns , segir að fljótlega eftir stofnun fyrirtækisins hafi fulltrúi prjónafyrirtækisins Yarms haft samband við sig og sagst vera með hönnunarvernd á vörum sem væru til sölu í verslun Önnu . Kósýprjón fullyrðir í niðurfellingarkröfu sinni til Hugverkastofu ( áður Einkaleyfastofan ) að umrædd hönnun á teppi og púða hafi verið aðgengileg almenningi á Internetinu áður en Yarm fékk sína hönnunarvernd hjá stofnuninni haustið 2017 . Meira að segja hér á landi hafi íslenski vefmiðilinn Kvennablaðið birt mynd af svipaðri hönnun árið 2015 þegar miðilinn fjallaði um prjónahönnun úkraínskrar prjónakonu . Einnig vísa forsvarsmenn Kósýprjóns til myndbands á Youtube frá árinu 2016 sem sýnir gerð púða sem er sagður svipa til þess sem Yarm fékk hönnunarvernd á í september 2017 . Hugverkastofu ekki gert að sannreyna sannleiksgildi Jón Gunnarsson , samskiptastjóri Hugverkastofu , segir stofnunina ekki geta rætt einstök mál sem séu þar til meðferðar . Fyrirkomulagið hér á landi sé með þeim hætti að sönnunarbyrðin sé lögð á þá aðila sem sæki um hönnunarvernd .